CELEX: 32018D0419
Language: sk
Date: 2018-03-16 00:00:00
Title: Vykonávacie rozhodnutie Komisie (EÚ) 2018/419 zo 16. marca 2018 o určitých ochranných opatreniach v súvislosti s africkým morom ošípaných v Rumunsku [oznámené pod číslom C(2018) 1707] (Text s významom pre EHP )

19.3.2018   
            
            
               SK
            
            
               Úradný vestník Európskej únie
            
            
               L 75/38
            
         VYKONÁVACIE ROZHODNUTIE KOMISIE (EÚ) 2018/419
   zo 16. marca 2018
   o určitých ochranných opatreniach v súvislosti s africkým morom ošípaných v Rumunsku
   
      
         [oznámené pod číslom C(2018) 1707]
      
   
   (Iba rumunské znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               Africký mor ošípaných je infekčná vírusová choroba, ktorá postihuje populácie domácich a divo žijúcich ošípaných a môže mať závažný vplyv na ziskovosť chovu ošípaných, keďže môže narušiť obchod v rámci Únie a vývoz do tretích krajín.
            
         
               (2)
            
            
               V prípade výskytu ohniska afrického moru ošípaných existuje riziko rozšírenia pôvodcu choroby do iných chovov ošípaných a medzi divo žijúce ošípané. Obchodovaním so živými ošípanými alebo produktmi z nich sa teda môže rozšíriť z jedného členského štátu do druhého členského štátu a do tretích krajín.
            
         
               (3)
            
            
               V smernici Rady 2002/60/ES (3) sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. V článku 9 smernice 2002/60/ES sa v prípade výskytu ohnísk uvedenej choroby stanovuje zriadenie ochranných a kontrolných pásiem (ďalej len „ochranné pásma a pásma dohľadu“), v ktorých sa majú uplatňovať opatrenia stanovené v článkoch 10 a 11 uvedenej smernice.
            
         
               (4)
            
            
               Vykonávacie rozhodnutie Komisie (EÚ) č. 2018/86 (4) bolo prijaté po zriadení ochranných pásiem a pásiem dohľadu v Rumunsku v súlade s článkom 9 smernice 2002/60/ES po zistení ohnísk afrického moru ošípaných v danom členskom štáte.
            
         
               (5)
            
            
               Od dátumu prijatia vykonávacieho rozhodnutia (EÚ) 2018/86 Rumunsko oznámilo Komisii nové ohnisko afrického moru ošípaných v drobnochove. Rumunsko po najnovšom zistení ohniska zároveň náležite prijalo potrebné opatrenia v súlade so smernicou 2002/60/ES vrátane zriadenia nového ochranného pásma a pásma dohľadu v súlade s článkom 9 smernice 2002/60/ES.
            
         
               (6)
            
            
               S cieľom predísť zbytočnému narušeniu obchodu v rámci Únie a vyhnúť sa neodôvodneným prekážkam obchodu zo strany tretích krajín je nevyhnutné v spolupráci s Rumunskom vymedziť na úrovni Únie oblasti, ktoré sú teraz ochrannými pásmami a pásmami dohľadu v súvislosti s africkým morom ošípaných v uvedenom členskom štáte.
            
         
               (7)
            
            
               Preto by sa oblasti teraz identifikované ako ochranné pásma a pásma dohľadu v Rumunsku mali uvádzať v prílohe k tomuto rozhodnutiu a malo by sa stanoviť trvanie danej regionalizácie.
            
         
               (8)
            
            
               Okrem toho by sa malo vykonávacie rozhodnutie (EÚ) 2018/86 zrušiť a nahradiť týmto rozhodnutím, aby sa zohľadnila aktualizácia stavu tohto ochorenia v Rumunsku.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Rumunsko zabezpečí, aby ochranné pásma a pásma dohľadu zriadené v súlade s článkom 9 smernice 2002/60/ES zahŕňali aspoň oblasti uvedené ako ochranné pásma a pásma dohľadu v prílohe k tomuto rozhodnutiu.
   Článok 2
   Vykonávacie rozhodnutie (EÚ) 2018/86 sa zrušuje.
   Článok 3
   Toto rozhodnutie sa uplatňuje do 30. júna 2018.
   Článok 4
   Toto rozhodnutie je určené Rumunsku.
   
      V Bruseli 16. marca 2018
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných, a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
   
      (4)  Vykonávacie rozhodnutie Komisie (EÚ) 2018/86 z 19. januára 2018 o určitých ochranných opatreniach v súvislosti s africkým morom ošípaných v Rumunsku (Ú. v. EÚ L 16, 20.1.2018, s. 13).
   
      PRÍLOHA
      
                  Rumunsko
               
               
                  Oblasti podľa článku 1
               
               
                  Deň ukončenia uplatňovania
               
            
                  Ochranné pásmo
               
               
                  
                     Satmárska župa s týmito lokalitami:
                  
                               
                           
                           
                              lokalita Nisipeni, obec Lazuri,
                           
                        
                               
                           
                           
                              lokalita Bercu, obec Lazuri,
                           
                        
                               
                           
                           
                              lokalita Bercu Nou, obec Micula,
                           
                        
                               
                           
                           
                              lokalita Micula, obec Micula,
                           
                        
                               
                           
                           
                              lokalita MiculaNoua, obec Micula.
                           
                        
               
                  30. jún 2018
               
            
                  Pásmo dohľadu
               
               
                  
                     Satmárska župa s týmito lokalitami:
                  
                               
                           
                           
                              lokalita Cidreag, obec Halmeu
                           
                        
                               
                           
                           
                              lokalita Porumbesti, obec Halmeu
                           
                        
                               
                           
                           
                              lokalita Halmeu
                           
                        
                               
                           
                           
                              lokalita Dorobolt, obec Halmeu
                           
                        
                               
                           
                           
                              lokalita Mesteacan, obec Halmeu
                           
                        
                               
                           
                           
                              lokalita Turulung, obec Turulung
                           
                        
                               
                           
                           
                              lokalita Draguseni, obec Turulung
                           
                        
                               
                           
                           
                              lokalita Agris, obec Agris
                           
                        
                               
                           
                           
                              lokalita Ciuperceni, obec Agris
                           
                        
                               
                           
                           
                              lokalita Dumbrava, obec Livada
                           
                        
                               
                           
                           
                              lokalita Vanatoresti, obec Odoreu
                           
                        
                               
                           
                           
                              lokalita Botiz, obec Odoreu
                           
                        
                               
                           
                           
                              lokalita Lazuri, obec Lazuri
                           
                        
                               
                           
                           
                              lokalita Noroieni, obec Lazuri
                           
                        
                               
                           
                           
                              lokalita Peles, obec Lazuri
                           
                        
                               
                           
                           
                              lokalita Pelisor, obec Lazuri
                           
                        
               
                  30. jún 2018